I efteråret 2020 blev [[cluster 5]], en variant af [[SARS-CoV-2]] (det virus, der forårsager [[covid-19]]), opdaget. Varianten spredte sig fra mink til mennesker, og sundhedsmyndighederne frygtede, at den kunne forringe effekten af vaccinationer imod pandemien. Derfor besluttede regeringen på et møde i koordinationsudvalget den 3. november 2020, at samtlige danske mink skulle aflives.<ref>Holst, Bengt; Degn, Ole; Hansen, Mogens, [https://denstoredanske.lex.dk/mink "mink"], ''[[Den Store Danske]]'', hentet 12. juli 2022{{snd}}via [[Lex.dk]]</ref><ref name=minktidslinje>[https://www.dr.dk/nyheder/politik/tidslinje-faa-overblikket-over-mink-sagen ''Tidslinje: Få overblikket over mink-sagen''], [[DR]], 7. oktober 2021</ref> Dagen efter gav Mette Frederiksen besked om beslutningen på et pressemøde. Samme dag blev det imidlertid klart i Fødevareministeriet, at der manglede lovhjemmel til at kræve alle mink aflivet. I de efterfølgende dage gav myndighederne landets minkavlere besked om, at deres dyr skulle aflives. 8. november orienterede fødevareminister [[Mogens Jensen]] Folketingets partier om den manglende lovhjemmel. Regeringen forsøgte derpå at få vedtaget et minkforbud som en hastelov, men der var ikke flertal for den fremgangsmåde i Folketinget, og først 21. december blev en lov om aflivning og forbud mod minkavl vedtaget. På det tidspunkt var stort set alle mink allerede blevet aflivet, og Mogens Jensen var som følge af sagen fratrådt som fødevareminister den 18. november.<ref name=minktidslinje/><ref>[https://www.dr.dk/nyheder/politik/mogens-jensen-traekker-sig-som-foedevareminister-efter-minkskandale ''Mogens Jensen trækker sig som fødevareminister efter minkskandale''], DR, 18. november 2020</ref>
Historie Foreninger Organisationer